
STUDII 


Tipologii ale personajelor 
commediei dell’arte în creaţia 
compozitorului Dan Dediu. 
Studii de caz 


Florentina Neagoe 


Dacă celor mai multe personaje ale commediei dell'arte le 
corespunde un oras sau o regiune de provenientá, ori un dialect specific, 
atunci se poate face o legáturá a acestora cu teoria arhetipurilor. Existá 
patru grupe principale de personaje. Prima este aceea a zanni-lor, unde 
se încadrează servitorii, clovnii, personaje precum Arlechino, Brighella, 
Pulcinella, Pedrolino, Scaramouch, Scapino, etc. 

A doua grupă de personaje este vecchi. Aceștia pot fi bătrâni 
bogați, maestri, personaje ca Pantalone, Doctorul (care stă de regulă în 
calea indrágostitilor) sau Tartaglia. A treia grupă este reprezentată de 
innamorati [tinerii îndrăgostiţi ce pot avea nume ca Isabella sau Flavio). 

Ultima grupă constă în // Capitano (autoproclamat de regulă, 
lăudăros) sau, dacă este femeie, La Signora (frumoasă, dură, calculată). 
Aceasta din urmă poate fi nevasta lui Pantalone sau amanta lui Pedrolino. 
Ea poartă machiaj strident, poate fi o curtezană, o prostituată de lux. Se 
ceartă frecvent cu o altă femeie, deoarece este mândră și îi judecă pe alţii. 
Poate fi privită precum o Colombina mai în vârstă, mai experimentată, ce 
mai apare uneori și cu numele de Rosaura. 

În muzică, există influențe împrumutate, în proporţii deloc 
neglijabile. Voi enumera doar câteva exemple. Dragostea celor trei 
portocale op. 33 este o operă satirică de Serghei Prokofiev. Libretul din 
limba franceză este bazat pe o piesă a lui Carlo Gozzi. Sunt prezentate 
personaje ca Truffaldino (bufonul curții), Pantalone (sfătuitorul regelui), 
Tchelio (un magician), Fata Morgana (o vrăjitoare), Smeraldina 
(servitoarea Fetei Morgana), Farfarello (un demon), monștri, betivi, etc. 

La Wolfgang Amadeus Mozart întâlnim multe personaje ce pot fi 
asimilate cu ușurință tipologiilor personajelor de comedie. În Don 
Giovanni există servitori comici precum Leporello și Masetto. Susanna 
(opera buffa Nunta lui Figaro), Zerlina (Don Giovanni), Despina (opera 
buffa Cosi fan tutte) sunt de fapt niște subrete, niște Colombine. 

Opera Elixirul dragostei de Gaetano Donizetti este de asemenea 
bazată pe tipologii ale personajelor comediei. Paiate de Ruggiero 
Leoncavallo redă viața unor actori ai commediei dell’arte. În opera 
Ariadne auf Naxos, Richard Strauss figurează personaje de comedie: 
Arlechino, Brighella, Scaramouch, Truffaldino, Zerbinetta (o comediantă), 
Echo (o subretă). 

Dar nu numai în operă găsim aceste personaje. Bunăoară, ciclul 
pianistic Carnaval op. 9 de Robert Schumann este gândit ca un bal mascat 
și unele părți au denumiri precum Pierrot, Arlechin, Pantalone, 
Colombina. Apoi, în muzica de balet a lui Igor Stravinski sunt obligatoriu 
de menţionat baletele Petruska si Pulcinella, amândouă aducând pe 
scenă personaje inspirate din commedia dell’arte. 

Urmând acest fir conducător, al ipostazelor ce contin trimiteri 
către personajele bufon din teatrul medieval, voi prezenta mai jos o listă 
succintă cu lucrări din creația muzicală românească ce surprind aspecte 
ale comicului: 


> Aurel Stroe — Uvertura burlescă 1961 

> Aurel Stroe — fragment din Concertul pentru saxofon Prairie Priéres, 
intitulat Carnavalul arlechinului 

> Tiberiu Olah — PaROdiSSINIana 1973, glumă muzicală pe un duet de 
Rossini pentru violoncel, contrabas și bandă magnetică / 2 violoncele și 
2 contrabași 

> Mihail Jora — La piaţă, balet 

> Pascal Bentoiu — Amorul doctor, operă comică într-un act, libretul 
aparține compozitorului, după piesa lui Moliere 

> Dan Dediu- op. 21, Caricatures granulaires pentru flaut, saxofon, vioară 
și violoncel 

> Dan Dediu- op. 50, Post-fictiunea — dramma giocoso — operă de cameră 
în două acte pe un libret propriu pentru 5 soliști, 13 instrumente și 
bandă magnetică 

> Dan Dediu - op. 98, Münchhausen, operă de cameră în 3 acte 

» Dan Dediu — op. 128a, Viermi de măr IV — Pierrot solaire pentru flaut si 
clarinet 

> Dan Dediu — op. 143, Pirouettes pierrotiennes pentru vioară, violă, 
violoncel și pian 

> Dan Dediu- op. 147, O scrisoare pierdută, operă în două acte după piesa 

de I. L. Caragiale, libret de Stefan Neagrău 

Cu toate că această listă are un caracter pur orientativ și nu are 
pretenţia de a oferi o imagine completă asupra tuturor lucrărilor ce conţin 
elemente comice și aparţin compozitorilor români, din cauza ratiunilor de 
timp necesar pentru o analizare aprofundată a tuturor opusurilor precum 
și de spaţiu destinat acestui studiu, voi restrânge lista la doar două piese. 
Cele două lucrări analizate au fost alese în baza înrudirii directe, prin titlu, 
cu formele originare ale commediei dell’arte. Astfel, voi continua cu două 
studii de caz: Pirouettes pierrotiennes pentru vioară, violă, violoncel și 
pian de Dan Dediu și Pierrot solaire pentru flaut şi clarinet de Dan Dediu. 


a) Pirouettes pierrotiennes 


Lucrarea camerală destinată unui cvartet format din vioară, violă, 
violoncel și pian, Pirouettes pierrotiennes de Dan Dediu, a fost finalizată 
în anul 2010. Prima secțiune a acestei lucrări am numit-o A, iar lungimea 
ei durează de la debut până la măsura 23, inclusiv. 


Pirouettes pierrotiennes 


for violin, viola, cello and piano 


op. 142 motivul b Dan Dediu 
^ 2010 


motivul a 


Violin 


Conţinutul muzical al acestui prim segment constă în prezentarea 
unei micro-teme cu cinci variatiuni. Modelul melodic este format dintr-o 
frază de două măsuri ce conţine două motive muzicale (motivele a și b). 
Caracterul contrastant dintre cele două identități semantice împreună cu 
dimensiunile mici ale acestora reprezintă atributele ce demonstrează 
încărcătura lor cu valente gestice, ele putând fi interpretate ca anumite 
semnale ce își vor clarifica sensul pe măsura parcurgerii analitice a 
întregului material muzical. 

Întâlnim în motivul a întregul ansamblu instrumental care se 
angajează în redarea la unison a unei melodii frenetice și viguroase, cu 
mult mers treptat pe scara unui mod dorian pe re în care treapta a doua 
este mobilă (mi — mi bemol). Întărirea forţei acestui prim moment este pe 
deplin subliniată de către compozitor atât pe plan dinamic (ff), cât și al 
modului de atac (prin marcarea cu accent a fiecărui sunet la coarde și 
atribuirea secco la pian) și agogic, prin indicatia generală Velocissimo, care 
parcă amplifică viteza resimţită deja de utilizarea uniformă a valorilor de 
treizecișidoime. 

Motivul b preia sunetul cadential mi și alocă pianului o scurtă 
pedală de suspendare pe acesta urmând ca după o pauză de 
șaisprezecime să aducă la instrumentele cu coarde, cu excepţia violei, un 
discurs fragmentat în octave. Caracterul sacadat și frânt al acestui semnal 
provine din maniera punctiformă în care este scris. Vioara aduce pe 
timpul trei două triolete egale de șaisprezecimi, în care prima valoare este 
anulată prin pauză, urmate de sunetul do4, cu valoare de șaisprezecime. 
Sunetele cântate de vioară sunt re diez — mi — re — do diez — do. 
Violoncelul ia parte și el la acest traseu dar figuratia sa este restrânsă la 
doar două sunete ciupite violent (pizz. Bartok) expuse în cadrul unui 
cvintolet de șaisprezecimi: do — re bemol. Viola va fi singura care se dezice 
de această tendinţă semitonală ea prezentând în cadrul aceleiași octave 
sunetele la diez — sol. Cu un caracter integrator se va atașa și pianul ce 
după o mică pauză de la acea pedală pe sunetul mi va puncta, într-o 
manieră asemănătoare vidului lui Ligeti, extremele celor șapte octave ale 
sunetului do: DO — do5. 

Aceste două unități muzicale conjuncte prin initiumul b-ului pe 
sunetul mi, însă puternic contrastante la nivelul dimensiunilor, intonatiei, 
articulației și expresivitatii formează ceea ce numim micro-tema, ideea 
principală a acestei secțiuni, pe care am denumit-o F1. Această frază 
muzicală va fi preluată si reexpusa în mod variat de cinci ori. Granițele 
dintre cele șase expuneri tematice sunt delimitate în discursul muzical 
uneori prin existenţa unei măsuri de pauză (5/16, 4/16) — măsură-vidă sau 
măsură-tampon, iar alteori prin debutul imediat al frazei următoare. 

Fraza a doua, F2, pornește după o astfel de măsură-tampon de 
4/16. Procedeul variational se remarcă aici în cadrul motivului a. Acesta 
suferă o modificare intonationalà atât din punct de vedere al modului 
folosit (cu mai multe trepte mobile), cât și al traseului melodic. O altă 
variere o aflăm în planul dimensiunilor ușor crescute. Lungimea motivului 
câștigă și timpul întâi din următoarea măsură. Se păstrează măsura (patru 

pătrimi), unisonul în tutti și modul de atac. Nici motivul b nu este lipsit de 
diferente fata de versiunea originală. Este vorba despre pedala 
suspendată de această dată pe sunetul sol, la pian, și de pierderea unei 
octave superioare din manifestarea gestică a vidului: DO — do4. Ar mai fi 
de menţionat varierea modului de atac al violoncelului (lipsește pizz. 
Bartok) și a intonatiei (do — re, din do — re bemol cum era initial). 


Vie. 


Vin. He 


Pno. 4 


F3 continuă varierea adăugând motivului a formule de arpegii în 
legato ce alterneazá cu notele marcate. Avem de-a face cu o nouá 
modificare intonationalá (mod si profil melodic). Este clar cá se urmáreste 
o dezvoltare melodică deoarece lungimea motivului ajunge la aproape 
două măsuri. Remarcăm un tipar tripartit al trăsăturii de arcuș la vioară, 
violă și violoncel (legato — marcato — legato), însă există o scindare fata 
de traseul pianului. Fenomenul variational pare că începe să erodeze 
stabilitatea unisonală a discursului motivic. Este adevărat că totul se 
întâmplă la nivel articulatoriu, deocamdată, păstrând unitatea 
intonationala, însă aceste mici abateri de la uniformitate pot crea 


premisele unei dezlipiri viitoare. 

În ce privește motivul secund avem de-a face cu o permutare 
timbrală a pedalei sonore. Deși până acum aceasta era atribuită pianului, 
în cadrul acestui moment pedala sonoră este păstrată la instrumentele cu 
coarde și beneficiază de o condimentare sonoră prin expunerea 
intervalului de octavă mărită, do — do diez. Se pare că e vorba despre o 
inversiune de rol între pian și coarde deoarece pianului îi vor reveni 
semnalele de triolete cu discurs semitonal fragmentat în registre. 


Fraza următoare, F4, debutează direct, fără a fi precedată de o 
măsură de pauză, la măsura 10 și se încheie la măsura 12, inclusiv. Aici se 
confirmă tendinţele ruperii unisonului observate anterior. Organizarea 
tripartită a motivului a, ce se păstrează, este realizată acum variat prin 
expunerea în legato a unui gest muzical arpegiat la vioară și violă (a), 
realizarea unei arcade de septime paralele, în legato, la pian (b) și scara 
descendentă în septime paralele la vioară, violă și violoncel (c). Motivul b 
continuă tendinţa încrucișării rolurilor coardelor cu pianul. Astfel, avem 
pedală sonoră la violoncel și violă, de această dată pe sexta Mi — do, iar la 
pian semnalele semitonale obișnuite, la care se adaugă încă un obiect 

sonor — acord în sforzando la pian, violă și vioară pe sunetele mi — la diez 
— do diez — fa diez - la—do-re. 


Vin 


Vie 


Pno. 


Vin 


Via. 


Vic 


Pno. 


F5 pare că face un pas înapoi în planul dimensiunilor revenind la 
încadrarea în două măsuri. Variatiunea acestei fraze aduce un element 
nou: pianul este cel care dă tonul. Acesta pregătește debutul melodiei 
coardelor prin punctarea unui acord format din două terțe mari 
suprapuse la distanță de o cvartă perfectă. Sunetele cântate de mâna 
stângă sunt re — fa diez — si — re diez, mâna dreaptă realizând o 
transpunere a acestui model acordic pe sunetele sol — si — mi — sol diez. 
În prima jumătate a motivului a se recunoaște apelul la discursul original 
din F1, însă completarea ce urmează face apel la maniera melodică 
prezentată în fraza anterioară, F4, mai exact este vorba despre o linie 
descendentă ce prezintă motive imitative din elementul c. Acest rol al 
pianului, de deschizător de drumuri, este păstrat pentru fiecare element 
melodic. fl întâlnim initial pentru prima parte din motivul a, apoi revine 
cu aceleași sunete ca introducere la a doua jumătate a acestui motiv și îl 
mai vedem o dată ca introducere la motivul b, cu o transpozitie pe 

sunetele sol — si — mi — sol diez (mâna stângă) și do — mi — la — do diez 
(mâna dreaptă). 

În cazul motivului b avem de-a face cu o reducere de material prin 
eliminarea pedalei sonore. Astfel, rămân doar semnalele de șaisprezecimi 
de triolet care s-au reîntors la instrumentele cu coarde. 


secco sm. 


Ultima frază componentă a acestei secțiuni, F6, este și cea mai 
lungă dintre ele însumând un număr record de opt măsuri (măs. 15 — 23). 
Pianul își va dubla aportul introductiv și în final va prelua traseul muzical 
cu totul. Putem identifica în această frază prezenţa a șase elemente 
componente ce formează motivul a: e1 — violoncel și viola, legato; e2 — 
violă și vioară, legato; e3 — violoncel și violă, marcato, motiv în none 
paralele (c din F4); e4 — violoncel și violă, marcato, motiv în none paralele 
diminuat; e5 — vioară, violă și violoncel, grupaje oligocordice descendente 

și e6 — preluarea de către pian a scărilor descendente și grefarea în 
contraoctavă a diverse pasaje în septime paralele. La distanţă de doi timpi 
de la debut se va adăuga și violoncelul ce va dubla traseul melodic al 
mâinii drepte de la pian. Începând cu elementul e4 pianul va încorpora 
mai multe elemente acordice în formula sa introductivă. 


Vic 


Pno. 


Motivul b cunoaște și el dezvoltări nemaiîntâlnite până în acest 
punct. Interesul este însă mult mai scăzut în cazul pianului care prezintă 
un singur acord cluster glisat semitonal în trei ipostaze (cu baza pe sol, sol 
diez și la) și cu atât mai mult în cazul violoncelului care absentează 
complet din acest moment. Accentul este pus pe vioară și violă, 
instrumente ce vor prezenta în diviziuni excepţionale obișnuitele 
gesteme. 

delicatissimo 


1/2 col legno batt. = 


25 
Ipnotico 


ord. 7 


23 b y = ; 
f a 5 2 con a intimo 


Vin. 


PT_d=—— ee ee SS 


Via. 


Vle. 


Pno. 


una corda 


A doua secţiune a lucrării (B) debutează după o măsură de două 
pătrimi în care avem pauză generală. Reper 25, Ipnotico, aduce o 
construcţie bipartită bazată în continuare pe procedeul variational. Cele 
două perioade muzicale constituente sunt corespondente prin organizare 
ternară interioară. 

Planul expresiv și melodic se schimbă și zugrăvesc, prin 
predominanta formulelor repetitive și a notelor lungi folosite, un cadru 

fantastic, marcat de o placiditate aspră și stranie. Așa cum o spune și 
etichetarea componistică această zonă face apel la o stare de transă, 
hipnotică, o angajare într-un teritoriu al amortelii și al sedativului. Cu 
toate acestea, disconfortul creat prin schimbarea decorului muzical și 
lipsa sa de precizie tinde să scape din această oază și încearcă, prin 
dinamizarea perioadei secunde, să se trezească și să își caute un alt drum. 

Măsura generoasă de șase pătrimi ne permite să ne menţinem 
tiparul arhitectural abordat și în secțiunea anterioară unde fiecare frază 
este alcătuită din două măsuri. Fraza 1 aduce melodia repetitivă a viorii 
ce balansează între sunetele re si mi alegând să cadenteze pe sunetul re, 
ca rezolvare a lui do diez. Acest efect ce sporește expresia hipnotică este 
întărit și de acompaniamentul în cvinte al pianului (fa diez — do diez la 
mâna stângă și re diez — la diez la mâna dreaptă) și de patinarea violei 
între si bemol și si natural. Aportul violoncelului subliniază sunetul fa diez 
pe care îl reia până la cadență, când va muta pe mi. Finalul de frază 
surprinde toate instrumentele pe sunete descendente fata de cele din 
acompaniment (violă — sol diez, violoncel — mi, pian mi — si la mâna stângă 
și do diez — sol diez la mâna dreaptă). Fraza 2 expune linia melodică 
neschimbată însă va cadenta pe do diez, după rezolvarea lui si. Si în cadrul 
fundalului sonor se remarcă o atenţie sporită prin cvintele fa diez — do 
diez de la violoncel. Fraza 3 aduce o modificare substanţială în traseul 
melodic al viorii reușind să se desprindă, în motivul 2, de conturul 
îngheţat al ostinato-ului melodic și prezintă o formulă cadentialà mai 
dinamică. 


A doua perioadă este construită simetric, însumând același număr 
de trei fraze însă cu pronunţată amprentă variationala. Astfel, Fraza 4 
realizează o scară octaviantă de la si bemol la la diez dublată eterofonic 
de liniile melodice ale pianului și violoncelului. Fraza 5 preia traseul 
ascendent pe care îl continuă susţinut de un suport sonor din ce în ce mai 
activ. Remarcăm aici o mică asimetrie la nivelul măsurilor folosite, a doua 
măsură din cadrul frazei fiind de cinci pătrimi și nu șase ca până acum. În 
ce privește Fraza 6 observăm că se schimbă modelul ritmic folosit 
(pătrime, pătrime, două optimi) cu linii predominant sincopate (pian, 
violoncel și violă). Această ultimă frază are un rol de tranziţie către 
secțiunea următoare fapt revelat de renunţarea la tiparul melodico-ritmic 
repetitiv și abordarea unei facturi deterministe a procesului muzical. Este 
vorba despre încercarea de a ieși din această transă, de care am 
menţionat mai sus. 

CLP = 


e 


È È d pub. 
> > 
> > > = senza Ped. 


Secţiunea următoare (C), Sognando, debutează la măsura 37 si 
durează până la măsura 44. Aici se remarcă debarcarea auditorului într- 
un alt topos. Un tărâm al viselor, o adevărată oază de relaxare. Acea 
încercare de a ieși din zona gri și încetosatà a hipnozei anterioare. Toate 
instrumentele prezintă elemente muzicale învestite cu sugestii onirice. 
Vioara prezintă celule melodice disparate care utilizează în final o formulă 
melodică arpegiată, în sens descendent, pe sunetele re — la — fa diez — do 
diez. Acest element melodic va apărea în diferite ipostaze, de trei ori. Este 
interesantă de observat prelucrarea variationala a formulei arpegiate, 
acest lucru indicând importanţa deosebită pe care acest motiv o prezintă 
în cadrul secţiunii. 

Dacă vom privi pe verticală vom observa din punct de vedere 
armonic o polifonie de panglică evidentă prin paralelismul unui acord 
major (prima măsură, la nivelul pătrimii) sau prin patinările în terțe si 
sexte paralele (la nivelul optimii). Avem de-a face, așadar, cu enclave de 
gymelus și faux-bourdon medievale. Apelul către formele incipiente ale 

polifoniei vocale poate fi interpretat ca o halucinație a unui timp vechi, 
indicatia Sognando plasându-ne într-un context temporal îndepărtat, 
originar din punct de vedere istoric muzical. Păstrarea visului este 
întreţinută și de arcadele și scările cristaline ale pianului, instrument ce 
către finalul secţiunii își contaminează și el discursul muzical apelând la 
coborari semitonale în terțe mari paralele. 


Ped. a piacere 


vin. ES 

Cu toate ca acest procedeu de subliniere a intervalelor 
consonante imperfecte (mersul în terţe sau sexte paralele) este exploatat 
cu precădere în această secţiune trebuie precizat faptul că el nu apare 
inițial aici. Dacă vom privi la F4 din prima secţiune (A, Velocissimo) vom 
constata că punctul de origine al acestui element se află în ultimul semnal 
cadential, în partitura pianului. De acolo este preluat și utilizat intens, 
initial ca acord punctual cu rol introductiv în motivele coardelor din F5 a 
aceeași prime secțiuni. Obsevăm astfel dezvoltarea organică ce are loc în 
cadrul acestei lucrări și atenţia enormă acordată procedeului variational. 

A patra secţiune a lucrării cuprinde nouă măsuri și constituie o 
revenire variată a primei părți. A2 debutează la măsura 45 și se încheie la 
măsura 54. Avem de-a face, de această dată, cu o singură expunere 
augmentată a celor două motive a și b. Bineînţeles că procesul 
transformational al materialului muzical continuă să îmbrace scheletul 
tiparului inițial. 


45 | Velocissimo, con forza 


Vin 


Vla 


> 


$3.55 53 5.373 33°55 3 


Vic. 


Ferocitatea si frenezia sunt readuse la viata prin expunerea 
motivului a cu un plus de forta. Modul de articulare este extins prin 
încorporarea staccato-ului alături de marcato iar indicatia compozitorului 
Velocissimo, con forza extinde factorul expresiv in zona unui teritoriu 
primitiv, neîmblânzit. Debutul liniei melodice în același unison în tutti, pe 
un mod transpus pe sol, nu reprezintă aici decât o vagă amintire a 
secţiunii întâi știrbită de linia melodică a pianului ce păstrează, la mâna 
stângă, încă din initium, prezenţa tertelor paralele suprapuse peste 
unisonul incipient de la violoncel, violă și vioară. În cele ce urmează, 
actantii muzicali tind să se distanteze și ei din ce în ce mai mult de 
unicitatea liniei melodice. Măsura 49 aduce suprapunerea motivului b cu 

continuarea inflationistà a motivului a prin redarea de către pian a 
pedalelor sonore suspendate în acele triluri pe sunetele tertelor glisate 
ascendent: sol bemol — si bemol (tril pe sol și si), la diez — do diez (tril pe 
si și re). Finalul acestor pedale sonore aduce binecunoscutul vid 
octavizant însă pe sunetele fa1 — fa3. Ceea ce urmeză acestui moment 
ne reamintește de polifonia de panglică din secțiunea anterioară (C, 
Sognando) prin dispersarea de către pian a diferite acorduri majore ce 
sunt regăsite și în discursul coardelor. 


Via. 


Vie 


Vin. 


Pno. 4 p» Lv 


ie de Pe 


Următoarea secţiune (D, Sostenuto) a cincea în ordinea apariţiei 
cuprinde nouă măsuri (măs. 54 - 63) și aduce un material muzical nou ce 
repune în atenţie, cel putin pentru prima jumătate a acestui nou segment, 
un nou acord între instrumentele cu coarde și arcuș prin tratarea lor 
izoritmică. Cei trei cordari prezintă într-o scriitură omofonică un motiv 
melodic la vioară format din sunetele mi — re — mi — la — re — si. Desigur că 
sub aceste sunete se află diverse ipostaze acordice colorate puternic. 

Sostenuto 


Vin. 


Via. 


= ba 2 
MI ra [———E— n E—1—9—3] 


Pno. 


=== z 

Via. 


Pno. 


Discursul pianului dedesubtul acestei omofonii utilizează un 
material derivat și prelucrat din semnalele motivului b din cadrul secţiunii 
întâi, fapt atestat de jocul dislocat în registre diferite al septimelor. 

O celulă melodică se remarcă în cadrul acestei secțiuni prin 
accentuarea ei și tratarea sa specială, în manieră jazzy. Este vorba despre 
redarea melodică descendentă a sunetelor ce compun trisonul de mi 
major în răsturnarea a doua (sol diez — mi — si). Acest element melodic 
expus de vioară este susținut omofonic de violă și violoncel prin 
paralelisme de terțe mari, la primul instrument menţionat, și septime mici 
la cel din urmă. 

În a doua jumătate a acestei secțiuni, începând cu măsura 58, 
lucrurile încep să se dinamizeze și fiecare instrument tinde spre detasare 
melodico-ritmică. O mică modificare în acest sens o putem observa în 
inversiunea dintre discursul mâinii drepte de la pian și violoncel. 
Violoncelul preia pentru scurt timp traseul pianului lăsând sextele și 
septimele mâinii drepte de la pian. Inversiunea discursurilor continuă pe 
măsură ce ajungem la măsura 60 unde omofonia izoritmică trece la pian 
iar coardele preiau în complementaritate traseele melodice derivate din 
motivul b caracteristic frazelor din prima secțiune. Măsura 61 readuce 
sincopele întâlnite în finalul secțiunii anterioare (A2, măsura 52), însă 
transferate la pian. După acest moment pianul abordează o secțiune 
ritmică pregnantă, cu acorduri formate din sunete fundamentale și 
cvinte, ce are rolul de a pregăti revenirea A-ului. Tematica aceasta a 
acordurilor goale, lipsite de terţe, ne trimite din nou la tehnicile polifonice 
vechi, la organum. Discursul coardelor suprapune peste organumul 
pianului reluarea motivului jazzy format din notele sol diez — mi — si. 

Între măsurile 63 și 66 avem de-a face cu o falsă repriză a A-ului. 
Vom numi acest moment o simplă citare și nu îl încadrăm ca o secțiune 
nouă deoarece pe de o parte dimensiunile sunt foarte reduse iar pe de 
altă parte traseul muzical posterior celor trei măsuri arată o înrudire cu 
materialul muzical expus în secţiunea D, Sostenuto. Pianul este cel care 
conduce aici deoarece prezintă cea mai mare stabilitate și continuitate în 
expunerea discursului tributar motivului a. Restul ansamblului dublează 
intermitent pianul iar după două măsuri se detașează construindu-și 
discursul pe punctarea obiectului sonor preluat din finalul motivului b din 
F4 a primei secţiuni. 


Vin 


Un alt pasaj diferit în cadrul acestei secţiuni este declanșat la 
măsura 67, Feroce. Este vorba despre o parte concluzivă ce poate fi privită 
ca o Coda a acestei secțiuni. Construcţia acestui final de secțiune contine 
trei idei distincte pe care le vom prezenta în ordinea succedării lor: 


1. discursul melodic al coardelor ce formează pe axa verticală 
paralelisme de septime pe fundalul sonor al pianului ce prezintă clustere 
— trei măsuri; 

2. acorduri paralele de septimă la pian (polifonie de panglică) ce 
formează un pat armonic peste care se așterne căderea în cvinte a 
cordarilor; 

3. reluarea motivului jazzy fără acompaniamentul pianului. 

Izoritmia absolută a primei idei subliniază vigoarea si violenta 
impregnată acestei structuri muzicale atât prin indicatia expresivă 
(Feroce), cât și nuanțele folosite (fff). În ce privește a doua idee această 
relație de sincronizare ritmică între pian și coarde nu mai este prezentă 
urmând ca în cazul ideii finale pianul să se retragă complet. 

A șasea parte componentă a lucrării oferă o variatiune a secţiunii 
secunde. Este vorba despre B2, Ipnotico, ce debutează la măsura 75 si se 
încheie la climaxul intonational din măsura 94 (Parossistico). Cele 20 de 
măsuri ce formează această parte sunt împărțite într-un mod aproximativ 
egal în două perioade diferite ca expresie și provenienţă tematică. Prima 
perioadă (9 măsuri) reprezintă o repriză variată a secțiunii secunde iar 
perioada următoare (11 măsuri) lansează o amplă creștere sonoră prin 
antamarea unor elemente melodice ce provin din secțiunile anterioare și 
distilarea discursului muzical spre registrul acut, atingând în final maximul 
tensional. 

În ce privește repriza variată a B-ului remarcăm faptul că viola este 
cea care poartă acum discursul tematic principal vioara optând pentru un 
profil melodic în zig-zag inundat de sincope. Nu durează mult și liniile 
melodice își demonstrează infidelitatea față de modelul din B-ul originar 
astfel încât apar elemente din ce în ce mai dinamice din a patra măsură 
(trioletele de optimi ale violoncelului, arcadele melodice ale pianului 
etc.). 

Începând cu măsura 84, ce constituie debutul perioadei secunde, 
construcţiile melodice ale fiecărui participant la discursul muzical tind să 
se amplifice si să crească în registratie și intensitate. Greutatea acestui 
crescendo ce implică și planul tensional se simte din ce în ce mai mult 
odată cu rallentando-ul prin scriitură al instrumentelor cu coarde ce 

reușesc să se resincronizeze ritmic în măsura 88. Din acest moment 


pornește această rampă intonationalà ce va culmina în finalul paroxistic 
din măsurile 93-94. 


> 
pesante 

Ultima secțiune a acestei lucrări, D2, Sostenuto, debutează la 
măsura 95 și reprezintă o variaţie ritmico-melodică compusă. Astfel, din 
punct de vedere ritmic duratele prezentate de vioară sunt preluate din 
cadrul primei perioade a B-ului secund. Vioara și viola vor ostina același 
element melodic pe sunetele mi — sol — re — la — si ce amintește de motivul 
omofonic din D, Sostenuto. 


95 gostenute 


Vin. Rss 


Vic. 


Pno. 


Această expunere triplată timbral (întâlnită la vioară, violă și pian) 
și decalată la nivel de optime (vioara și viola prezintă acest material în 
formule sincopate, pe a doua jumătate de timp iar pianul alege să expună 
doar optimile aflate pe prima jumătate de timp) are rolul de a crea un 
ingenios efect de ecou ce întărește expresia muzicală prin repetarea ei de 
cinci ori, pe parcursul unui amplu decrescendo. 

Ultima redare va fi adresată violei care va trebui să își modifice 
vibrato-ul astfel încât să se apropie de sonoritatea undelor Martenot. 

Într-o dorinţă de a surprinde si de a ne scoate din starea aceasta 
liniștitoare și misterioasă compozitorul alege să readucă aminte verva și 
vigoarea motivelor a și b din secţiunea întâi. Lucrarea se închide ciclic, 
reafirmând fraza inițială. 


Velocissimo, tempo I 


Cu motivatia de a reîmprospàta imaginea de ansamblu asupra 
organizării formale a lucrării redau, mai jos, structura acesteia: 


> A1, Velocissimo, început — măs. 25. Expunerea a șase fraze reduse 
(motivele a și b) sub forma unei micro-teme cu cinci variatiuni. 
> B1, Ipnotico, măs. 25 — măs. 36. Construcţie formată din două 


prioade a câte trei fraze ce articulează o expresie hipnotică, un topos 
pierdut, rătăcit. 

> C, Sognando, màs. 37 — màs. 44. Zonă lirică, o oarecare așezare, 
regăsirea toposului. 

> A2, Velocissimo, con forza, măs. 45 — màs. 53. Readucerea variată 
a motivelora si b tributare primei sectiuni. 

> D, Sostenuto, măs. 54 — màs. 74. Material muzical nou, motivul 
jazzy, falsa reprizà a A-ului, si Coda (Feroce) 

> B2, Ipnotico, măs. 75 — măs. 94. Revine expresivitatea himerică, 
stranie însă parcursul muzical se dezvoltă concretizându-și expresia spre 
culminatii de înălțime și intensitate. 

> D2, Sostenuto, mas. 95 — final. Melodica repetitivă, pentatonica, 
expusă în degrade dinamic, registral (din acut spre mediu) și timbral. 
Finalul readuce o mini-frază din A, o intenţie de a ne reaminti /eit-motivul 
acestei lucrări. 


Concluzii 


Se remarcă, în urma parcurgerii rezumatului macro-structural de 
mai sus, existenţa unui tipar variational și insistența asupra secţiunii întâi. 
Această parte articulatorie, prin revenirea și varierea permanentă a ei, 
poate fi privită ca structură centrală, guvernatoare, în jurul căreia 
celelalte secțiuni gravitează, asemenea unui refren dintr-un rondo, sau ca 
un reper primordial, un punct de plecare al discursului muzical spre care 
se întoarce mereu, astfel realizând sugestiva piruetă din titlul lucrării, 
Pirouettes pierrotiennes. Piruete pierottiene, piruetele lui Pierrot, piruete 
a la Pierrot, piruete în maniera lui Pierrot, reprezintă versiuni mai mult 
sau mai puţin apropiate traducerii acestui titlu bazat pe micul joc de 
cuvinte. Apropierea literală a celor două cuvinte pare că ne oferă cheia în 
care să privim construcţia primei secţiuni. Este vorba despre o piruetă, 
însă nu avem de-a face cu o mișcare gratioasà, delicată și îngrijită specifică 
unei balerine sau unui balerin. Aici lucrurile sunt mult mai necizelate și 
mai triviale. Asemenea unui Pierrot, personajul commediei dell’arte, 
prezintă trăsături psihologice precum naivitate, inocentà, singurătate, 
melancolie, tristețe, toate amplificate de labilitatea sa psihică. Atfel, se 
conturează profilul psihologic al unui clovn trist, un personaj ce ilustrează 
comicul prin însăși natura sa opusă comicului. De aici și puternicul 
contrast dintre motivele a și b, protagonistele principale din prima 
secțiune a lucrării. Consider că zugrăvirea celor șase fraze din secțiunea 
întâi reușește să urmărească fin această labilitate psihică a lui Pierrot. O 
altă încărcătură semantică, ce se descoperă în această secțiune, la un 
nivel general, este aceea a gestului. Motivul a, prin tocătura 
treizecișidoimilor care aduce a mici tourbilloane, relevă chiar acest aspect 

gestual: vârtejul, rotirea, pirueta. De fiecare dată când este redat devine 
foarte ușor pentru ascultător să imagineze rapiditatea, forţa și 
incontrolabilitatea mișcărilor circulare dense. Astfel, motivul b, prin 
semnalele sale aruncate în registre diferite, ne arată oprirea, 
împiedicarea, efectul ametitor ce oprește pirueta. 

Secțiunea a doua, B1, Ipnotico aduce un univers straniu, o stare 
de transă, de hipnoză. Deși piruetele s-au calmat, oaza de liniște ce se 
așterne nu reușește să ne aducă și sentimentul de siguranţă. Se simte o 
anumită tensiune provenită din expresivitatea aceasta goală a transei, un 
fel de ameteala prelungită. Se deschide un tărâm halucinant, nesigur prin 
ambiguitatea sa. Avem nevoie de un loc de așezare, de o oază de liniște. 

Răspunzând acestei nevoi apare secțiunea următoare, C, 
Sognando. Chiar dacă aici discursul este angajat într-un plan oniric, al 
fanteziei, al lirismului, nivelul tensiunii scade și permite o relaxare venită 
ca un refugiu, o evadare din real. Ameteala din /pnotico se transformă 
într-un vis frumos, liniștit (Sognando). 

Următorul ciclu ce înglobează o formă variată a acestui traseu este 
constituit de secţiunile A2, Velocissimo con forza, (pirueta revine cu 
intensitate mărită), D, Sostenuto (o secțiune nouă ce poate lua locul 
domeniului oniric din C, Sognando) în care se realizează o concretizare 
mai amplă a materialului muzical. Se remarcă în această secţiune 
închiderea piruetei prin atingerea în acea falsă repriză a A-ului și aducerea 
Codei într-o expresie viguroasă și sălbatică (Feroce). Astfel, îmi permit să 
asum că în cadrul acestei secţiuni se iniţiază un al treilea și ultim ciclu al 
traiectoriei piruetice. Prin faptul că are loc o mică reîntoarcere la gestul 
inițial al vârtejului. 

Ultimele două secțiuni, B2, /pnotico și D2, Sostenuto sunt cele care 
închid cel de-al treilea ciclu al piruetei prin enuntarea motivelor a si b în 
finalul sectiunii finale. Se pare cá la nivel gestual se contureazá o schemá 
palindromică ce se desfășoară pe parcursul a trei cicluri. Este vorba 
despre realizarea a trei piruete, oglinda plasându-se la jumătatea celei de- 
a doua. Palindromul are sens doar dacă este privit strict din punctul de 
vedere al gestului piruetei. Căci ciclurile deși se folosesc de reperul 
motivelor a și b, în cadrul parcursurilor lor utilizează procese variationale 
organice: 

Pirueta 1 (A1, B1, C) 

Pirueta 2 (A2, D1 — până la falsa repriză) 

Pirueta 3 (D1 — de la falsa repriză, B2, D2). 

Referitor la procedeele componistice utilizate cu precădere de 
către compozitor în această lucrare devin evidente contrastul și 
variatiunea. Pe calapodul variational este construită întreaga secţiune 
întâi. Motivele a și b constituie celule informaţionale care se dezvoltă și 
germinează mai departe atât în secţiunea iniţială cât și mai departe, în 
alte secțiuni componente. Organicitatea piesei în acest lucru rezidă. 
Piruetele se realizează însă traseul lor tinde să se extindă cât mai mult, să 
înglobeze mai mult spaţiu în realizarea lor. Și asta este ceva natural, ceva 
ce am putea spune că se datorează ametelii, vertijului. În ceea ce privește 
contrastul el este prezent în secţiunile B. Dar prezenţa sa devine 
contextualizată și nu rupe firul semantic al piesei. Este necesar și creează 
continuitate. Prin asta se asigură procesualitatea lucrării muzicale si 
factura ei deterministă. 


b) Pierrot solaire — Viermi de măr IV 


Compozitorul Dan Dediu abordează tematica personajelor 
commediei dell'arte cu precădere în domeniul muzicii camerale. Pierrot 
solaire prezintă dialogul dintre două instrumente, flaut și clarinet în si 
bemol. Această piesă se încadrează în ciclul Viermi de măr, volum ce 
cuprinde diverse ipostaze timbrale camerale: 


Viermi de măr | (2004) — clarinet si corn 

Viermi de măr Il (2004) — violă și clarinet 

Viermi de măr III (2005) — Habanera pentru flaut și violoncel 
Viermi de măr IV (2007) — Pierrot solaire pentru flaut și clarinet 
Viermi de măr V (2010) — Tango with Zombies pentru saxofon 
(sopran și tenor) și trombon 

Viermi de măr VI (2012) - oboi, clarinet, fagot, vioară, violoncel, 
pian și percuție 


VVVVV 


V 


Lucrarea este puternic marcată de continuitate. Încercarea de a-i 
găsi secţiunile componente se lovește de liniile drepte ce trasează firul 
narativ al acesteia. Impresia ce rămâne după lecturarea si auditia acestei 
partituri este aceea a unui bloc sonor, o senzaţie de întreg muzical ce nu 
lasă prea multe scăpări structurii interne. Cu siguranţă este vorba despre 
un tip de segmentare prin conjunctie, ce se insinuează pe parcurs, fără a 
da naștere unor rupturi sau schimbări de traiectorie evidente. Dan Dediu 
folosește procedeul variational la cote maxime, astfel reușind să 
mascheze foarte bine îmbinările arhitecturale cu care operează. 

Piesa prezintă o organizare macro-structurală de tip tripartit A — B 
— A, în care se aduce o coda dublă, sau două secțiuni concluzive diferite. 
Potrivit numărului de măsuri cele trei secțiuni nu sunt simetrice, cea mai 
amplă dintre ele fiind ultima: A se întinde până la măsura 29 (29 măsuri), 
B de la măsura 30 până la măsura 53 (24 măsuri) și A variat de la măsura 
54 până la final (38 măsuri). Această disproportionalitate dată de 
dimensiunea amplificată a părţii a treia este o consecinţă a prezenţei 
celor două secţiuni concluzive 

O primă particularitate a lucrării este faptul că, în afara putinelor 
momente de consonantà, clarinetul va dubla ritmic si intonational flautul, 
însă cu o secundă mai jos. Singura situaţie în care cele două instrumente 
se despart în linii melodice diferite se întâlnește în cadrul secțiunii 
secunde, B. 

Prima parte debutează cu intervalul armonic de cvintă perfectă pe 
care cele două instrumente îl atacă brutal în registrul acut al ambitusului 
lor. Acest semnal static poate fi privit fie ca o introducere, fie ca o 
atenţionare, o uvertură concentrată, esentializatà. Fraza ce se deschide 
apoi, F1, este compusă din două motive simetrice ce prezintă celule 
interne singulare: motivul 1 conţine trei celule, pe care le vom nota c1, c2 
și c3, iar motivul 2 conţine trei celule, numite c2 variat, c4 și c5. În cele ce 
urmează voi detalia construcția fiecărei celule: 


> claducetrei structuri melodice repetitive, în secunde paralele 
derivate din notația identică a celor două instrumente (la flaut 
la bemol1 — re2 — do diez2) (m1) 

> c2 prezintă o scară ascendentă în treizecișidoimi, păstrând 
secundele paralele (m1) 

> c3 este reprezentată de cele cinci vârfuri de suliță ce străpung 
registrul acut în intervale de cvintă perfectă, cvintă 
micșorată/cvartă mărită și cvartă perfectă (m1) 

> c2 variat realizează o decalare a celulei originare c2 prin 
adăugarea notelor re1/do1 la început și eliminarea notelor 
sol2/fa2 din final (m2) 

> c4 efectuează un joc combinatoriu cu o fină trimitere la finalul 
din c2 (m2) 

> c5 execută un discurs ce finalizează cu un triolet de 
șaisprezecimi în care se prezintă inversat structura melodică 
din c1 (la flaut la2 — mi bemol2 — re2) (m2) 

Fraza secundă, F2, este compusă tot din două motive, însă de 
această dată asimetrice. Motivul 3 este format din varieri ale c1 și c2, iar 
motivul 4 este compus din c4 variat, c6 si c7. Urmând modelul primei 
fraze voi prezenta, mai jos, construcția detaliată a motivelor 3 și 4 ce 
compun F2: 


> 


c1 variat ritmic (înlocuirea saisprezecimilor de triolet cu 
treizecisidoimi) si intonational (clarinetul va coborî cu o 
octavà, ceea ce va duce la aparitia paralelismelor de none si 
nu de secunde) (m3) 

c2 dublu variat, ritmic (prezenta nonoletelor) si intonational 
(integrarea mersului treptat si extinderea ambitusului rampei 
sonore) (m3) 

c4 variat, augmentare celularà si permutatii combinatorice în 
cadrul structurii (m4) 

c6, celulă motivică nouă ce prezintă o serie de opt tetracordii 
succesive în cvintolete egale. O particularitate a acestei celule 
este faptul că se urmărește repetarea unei serii de formule de 
tipul 3+3+2 (f1, f2, f3, f1, f2, f3, f1, f2) (m4) 

c7, o altă celulă motivică nouă, constituită din triolete de 
șaisprezecimi, ce debutează pe sunetele lui f3 din completarea 
seriei de formule din c6 (m4) 

c2 dublu variat 


c1 variat 


c4 variat 

Urmátoarea frazá, F3, are un caracter mozaicat care provine din 
faptul cá este construitá cu material muzical preluat din constructiile 


anterioare. 
(5, 6 si 7) 


» 


34 


De această dată avem de-a face cu trei motive constituente 


„ Se observă următoarea structură: 


c5 variat prin diminuarea celulei originare și expunerea unui 
gest nou (m5) 

revine c2 dublu variat, însă cu o mică modificare fata de 
precedentul din F2 (m5) 

C3 variat, reapar acele semnale în acut — vârfuri de suliță — în 
număr de șase acum, nu cinci ca în F1, ultimul având o durată 
considerabil mai mare (m5) 

c5 variat, cu o octavă mai jos, în dublă expunere, partea 
secundă mult ornamentată (m6) 

c6 variat, nepăstrând seria expusă anterior și adăugând 
elemente noi acesteia (m6) 

c8, structură muzicală nouă ce pornește de pe un fragment din 
c4 (m7) 

c2 variat (m7) 

c5 (m7) 


Revista MUZICA Nr. 1 / 2023 
c5 variat c2 dublu variat, cu micá al Ta c3 variat 


: , 
= 
m | ha) 4 
bb obs a ol lo "7" - - 
Ba [5 ss EE === eff rr rr 
5 = Se 
v4 * 


Y 


c6 variat 


tye Mou ene TY 9E P 


Bc f i 
e s s 5 d s —— 
6 i 
Fari mo Im? > c8 c2 variat 
c6 variat baz? > "o == E 


ISS BR ia 
ie anse 


Ultima frază a acestei secțiuni, F4, aduce încă un exemplu de 
măiestrie combinatorică ce folosește elemente anterioare. Organizarea 
sa internă este următoarea: 


c1 variat (m8) 

c2 variat (m8) 

c8 variat prin diminuare, expus doar pe jumătate (m8) 
c1 variat din nou, într-o altă formă (m9) 

c2 dublu variat (m9) 


VVVVV 

c2 variat 

Debutul celei de-a doua sectiuni, B, este semnalat de despàrtirea 
traseului muzical comun, marcat de paralelismele de secunde si septime, 
și scindarea celor două instrumente într-un dialog polifonic, cu linii 
melodice complementare (măs. 30). Un alt reper este constituit de 
decelerarea tempoului prin schimbarea valorii intiale, pătrimea 73 M.M, 
cu pătrimea 62 M.M. Această delimitare nu este explicită, fiind marcată 
de pauză sau vreo mică coda ce confirmă un final clar de secţiune, în 
partea întâi. Întregul parcurs muzical este dominat complet de 
continuitate. Conjunctia articulatorie are loc prin motivul 9. Ultima celulă 
a acestui motiv, c2 dublu variat, reprezintă, la propriu, o rampă de lansare 
pentru noua secțiune. 

Cu toate acestea, compozitorul nu renunţă definitiv la momentele 
de sincronizare între flaut și clarinet, acestea întâlnindu-se în continuare 
și în partea a doua, într-o pondere mai mică. Pe lângă dialogul în sincron 
mai apar și anumite elemente structurale din partea întâi. Primele cinci 
măsuri (măs. 30 — 34) aduc această nouă expunere sonoră în care 
clarinetul dezvoltă o monodie de suport ce sugerează, prin valorile de 
note semnificativ mai mari fata de cele ale flautului, o temporalitate 
nouă. Începând din a doua jumătate a măsurii 34 revin fragmente din c8 
și se readuce c2 după care tronsonul continuă într-o oarecare 
complementaritate melodică până la măsura 39 unde cele două 
instrumente abordează un discurs puţin mai precipitat ritmic. 


- ~ | 

<2, variat 


Din măsura 39 densitatea ritmică crește și împreună cu ea apar și 
anumite structuri comune, păstrând caracteristica paralelismelor de 
secunde, care se vor repeta pe parcurs. Este vorba despre sextoletul în 
mers cromatic descendent din măsura 40 (ce va reapărea și în măsurile 
42 și 49), precum și alte formule melodice aflate în izoritmie ce sunt 
evidențiate în exemplul de mai jos: 


Bba. 


n [ES 


izoritmie, paralelisme de secunde 
Pob E z II 


Ba. 

După revenirea sincronizării ritmice între cele două instrumente 
si alternarea paralelismelor de secunde și terțe prezentarea lui c3 variat 
dobândește un caracter concluzional prin prisma faptului că este ultima 
structură muzicală ce face parte din secţiunea secundă. 

Partea a treia a acestei lucrări, A variat, debutează la măsura 54, 
odată cu revenirea la tempoul iniţial (pătrimea 73 M.M.). Această ultimă 
secțiune poate fi privită ca o repriză inversată deoarece elementele 
melodice, prezentate și de această dată variat, sunt aduse în ordinea 
inversă apariţiei lor în cadrul primei secțiuni. Acest aspect nu trebuie 
privit ca o regulă generală ci mai mult ca o tendinţă deoarece partea a 
treia nu este o reflectare în oglindă a părții întâi ci mai degrabă o selecție 
de elemente tratate variational. Astfel, remarc în cadrul acestei secțiuni 
o organizare internă ce cuprinde o frază muzicală (F5) urmată de 
prezentarea variată a motivului 1 după care urmează două secţiuni 
concluzive. Cele două code sunt construite ca variații sau dezvoltări ale 
materialului muzical preluat din celulele c3, c2 și c5 din F1. Prezint mai 
jos următoarea structură internă a părții a treia: 

> F5 este compusă din două motive simetrice, motivele 10 si 11, 

cu aceeași structură celulară: c8, c2 variat, c3 variat 

> motivul 1 din F1, variat 

> Coda 1, structură concluzivă ce preia c3 variat din finalul B-ului 

și pe care o dezvoltă supradimensionând-o. 

> Coda 2, structură concluzivă suplimentară ce prezintă un 

traseu muzical — stratificat în cinci linii melodice — din registrul 
mediu către acut ce va cadenta pe intervalul de terță mică re2 
— fa2. Celula inspirationala de la care pornește această coda 
este c2 variat din B. 

Înainte de a ilustra prin exemplul din partitură prima secțiune 
concluzivă, Coda 1, vreau să precizez elementele componenete ale sale. 
Așa cum am menţionat mai sus acest discurs de încheiere este construit 
ca o dezvoltare sau o meditaţie asupra materialului muzical din celula c3 
ce se regăsește în finalul secțiunii mediane. Discursul muzical prezintă 
tensiune atât din punct de vedere dinamic, capătul fiecărui segment 
melodic conducând către un climax de intensitate (ff, ff, fff), cât și 
intonational, prin insistarea asupra registrului acut si utilizarea 
microtoniilor. Se poate observa păstrarea unui tipar în ceea ce privește 
segmentarea acestei code în trei tronsoane melodice. Fiecare dintre cele 
trei segmente pornește cu enuntarea termenului de intensitate si 
cadenteazà pe intervalul de cvintă (perfectă în cazul tronsoanelor 1 și 2 si 
micșorată în cazul tronsonului 3). 


tronsonul1 

Un aspect foarte important ce trebuie menţionat are legătură cu 
intervalul cu care se încheie tronsonul 3 din codă. Mă refer la cvinta 
micșorată do diez 3 — sol3. Acest interval este de fapt o trimitere la primul 
semnal din partitură, acea uvertură concentrată cu rol introductiv. 
Variația acestui semnal static vizează atât înălțimea sonoră, sol3 — re4 
coboară la do diez 3 — sol 3, cât și caliltatea intervalului, cvinta perfectă 
devine cvintă micșorată. 

Tocmai prezentarea acestei formule ciclice, care deschide și 
închide lucrarea, ar fi de ajuns pentru construcţia piesei însă compozitorul 
Dan Dediu surprinde în această lucrare trăsăturile psihologice ale 
personajului commediei dell'arte glumind cu așteptările ascultătorului în 
stilul lui Pierrot. 

Astfel, compozitorul aduce o a doua secțiune concluzivă, Coda 2 
ce debutează la măsura 84. În cadrul acesteia se recunosc cinci tronsoane 
melodice, fiecare dintre acestea reprezentând o forma variationala fata 
de precedentul. 

Celula originală din care pornește primul tronson este o variaţie la 
semiton ascendent a lui c2 variat din cadrul părții a doua (măsura 45, linia 
melodică a flautului). După cele cinci tronsoane din coda secundă finalul 
este abordat tot în manieră ciclică, însă cu trimitere diferită, la celula c5 
din cadrul motivului secund al F1, care va fi din nou variat prin coborârea 
în registrul mediu-grav. Spuneam că se respectă ciclicitatea piesei 
deoarece c5 conţine în ultimul triolet de șaisprezecimi o legătură directă 
cu celula c1 din aceeași primă frază muzicală. C1 prezintă, la flaut, 
sunetele la bemol 1 — re 2 — do 2, respectiv intervalele cvartà mărită 
(ascendentă) — secundă mică (descendentă), iar trioletul final din c5 variat 
aduce sunetele la 1 — mi bemol 1 — re 1, adică intervalele cvartă mărită 
(descendentă) — secundă mică (descendentă). 

Așadar, forma aceasta circulară a piesei este deghizată de 
procedeele variationale atât de abil și generos folosite de către 
compozitor în cadrul lucrării. 


O ultimă menţiune vizează discursul clarinetului și modul cum 
acesta se raportează la linia melodică a flautului. Clarinetul dublează 
acest traseu concluzional într-o izoritmie perfectă în care alternează 
paralelismele intervalice. Cele două instrumente creează segmente de 
patinări în secunde paralele, terțe paralele și chiar septime paralele (în 
cadrul lui c5 variat). 

tronsonul 1 

Pentru a nu pierde viziunea de ansamblu asupra constructiei 
formale a piesei propun mai jos o scurtà recapitulare a organizarii sale 
interne: 


> A, pătrimea 73 M.M., început — măs. 29. Acord static 
introductiv dupà care discursul este segmentat în patru fraze 
muzicale altcătuite din celule melodice individuale ce sunt 
permutate și variate în diverse ipostaze combinatorice. Cele 
două instrumente prezintă izoritmie și mers în secunde 
paralele. 

> B, pătrimea 62 M.M., mas. 30 — mas. 53. Cele două 
instrumente nu mai păstrează sincronizarea ritmica si 
intonationalà (în secunde paralele) adoptànd, temporar, un 
discurs quasi-complementar. Se utilizează pe alocuri celule 
melodice variate din partea întâi. Din măsura 34 revine 
izoritmia și mersul în secunde și terţe paralele. 

> Avariat, patrimea 73 M.M., más. 54 — final. Revine secțiunea 
întâi, variată, insinuând ideea de repriză inversată. Finalul este 
subliniat prin existența a două secţiuni concluzive ce sunt 
construite expandând celule melodice din F1/A. 


Concluzii 


Titlul acestei lucrări, Pierrot solaire, reprezintă într-un mod cât se 
poate de clar o trimitere directă, în manieră antinomică, la lucrarea lui 
Arnold Schénberg, scrisă în 1912. Însă elementele comune cu lucrarea lui 
Schonberg, precum variatiunea continua și organizarea tripartita, tind să 
sublinieze mai mult o înrudire, un comentariu, pe linia continuității, 
asupra abordării unei perspective diferite. Pierrot solaire a lui Dan Dediu 
reprezintă o abordare diferită de ceea ce propune compozitorul canadian 
de origine finlandeză Jan Erick Jărvlepp în lucrarea sa omonimă compusă 
în 1994. Lucrarea lui Jărvlepp se înscrie pe o direcție ce combină muzica 
folclorică și cea de divertisment pentru a crea o piesă plină de viaţă, 
energică și foarte ritmată, o încercare de a ilustra oglinda opusă celei lui 
Schonberg. 

Daca la Arnold Schönberg, Pierrot era lunatic, nebun, incastrat în 
atmosfera solitudinii nocturne, dezamăgit fiind de neîmpărtășirea 
sentimentelor sale de iubire pentru Colombina, plasându-se într-un exil 
static, la periferia acţiunii, piesa lui Dan Dediu își propune să prezinte un 
Pierrot de factură diferită, guvernat de lumină, un Pierrot solar, abundent 
în mișcare și un personaj al acţiunii, al reacției. Această fervoare a mișcării 
este adusă acum de discursul muzical predominant agitat, repetitiv însă 
aproape întotdeauna variat, cu mici schimbări. 

Tehnica variationalà, ca și în Pirouettes pierottienes, este utilizată 
la cote maxime. Aproape întreaga lucrare este construită prin 
reinterpretarea combinatorică a opt celule muzicale. Aceste opt 
amprente muzicale sunt mereu reproduse variat și permutate în diverse 
combinaţii ce formează fraze și perioade. O mică excepţie de la acest mod 

de construcție este sesizată în cadrul părții a doua, B, însă și acolo apar 
fie citări și prelucrări ale anumitor elemente anterioare, fie structuri 
muzicale noi dar care apoi se repetă variat. 

Luminozitatea, atmosfera solară dorită în cadrul acestei lucrări 
poate fi înţeleasă sub forma registratiei alese, cu precădere înaltă, 
precum și prin abundența acţiunii. Nu există secțiuni statice, meditative, 
totul este într-o permanentă mișcare și orice eveniment sonor este parte 
integrantă a unui mecanism dezvoltător, este inclus într-un proces al 
transformării, al devenirii. Acest factor al linearitàtii permanente, al 
continuității implacabile constituie și un impediment destul de mare în 
încercarea delimitării subsectiunilor componente. Dacă la nivel general 
cele trei secțiuni sunt marcate prin indicaţii de tempo, la nivel particular, 
în cadrul fiecărei părţi, lucrurile nu mai sunt atât de clare, tocmai datorită 
varietatii combinatorice a elementelor muzicale. Acest lucru oferă încă o 
paralelă la lucrarea lui Schânberg binecunoscut fiind faptul că 
potentialitatea motivicà si variatiunea constantă au fost elemente 
definitorii în lucrările fondatorului celei de-a doua școli vieneze. 

În ce privește sistemul intonational folosit, Dan Dediu acoperă un 
spațiu mai vast prin implicarea microtoniilor și conjunctia momentelor de 
temperantà cu cele de netemperantà. Această netemperantà este 
individualizatà prin arondarea ei unei singure zone muzicale. Prezenta 
microtoniilor înveșmântează discursul muzical specific celulei c3 precum 
și traseele evolutive ce derivă din aceasta. Utilizarea acestor elemente de 
limbaj muzical este sesizată fără putință de tăgadă în prima secţiune 
concluzivă din A variat unde acapareazà un spaţiu muzical mai vast. Însăși 
expunerea binomului intonational netemperat — temperat în cadrul 
finalului lucării (Coda 1 si Coda 2) poate fi privit ca o fatetà reprezentativă 
pentru dualitatea psihologică definitorie pentru personajul commediei 
dell’arte invocat în titlu. 

SUMMARY 


Florentina Neagoe 


Typologies of commedia dell'arte characters 
in the creation of composer Dan Dediu. Case studies 


The study aims to treat the comic phenomenon in two works: Pirouettes 
pierrotiennes and Pierrot solaire by Dan Dediu. As regards the 
compositional procedures used mainly by the composer in Pirouettes 
pierrotiennes, contrast and variation become evident. Motifs a and b 
constitute cells of information that develop and germinate further both 
in the initial section and in other component sections. The organicity of 
the piece lies in this. The spikes are realized but their path tends to 

expand as much as possible, to incorporate more space in their 
realization. And this is something natural, something we might say is due 
to vertigo. 

Almost the entire work Pierrot solaire is constructed through the 
combinatorial reinterpretation of eight musical cells. These eight musical 
fingerprints are always reproduced variously and permuted in various 
combinations forming phrases and periods. The bright, solar atmosphere 
desired in this work can be understood in the form of the chosen, 
predominantly high register and the abundance of action. If on a general 
level the three sections are marked by tempo indications, on a particular 
level, within each part, things are not so clear, precisely because of the 
combinatorial variety of the musical elements. 

